
ప్రస్తుతం మన ఆర్థిక వ్యవస్థ పరస్పర విరుద్ధమైన సంకేతాల్ని అందిస్తున్నది. ఒకపక్క కొన్ని ఆశాజనకమైన అంశాలు ఉన్నాయి. ఉదాహరణకు– స్థూల దేశీయోత్పత్తి (జీడీపీ) ఈ ఏడాది మొదటి త్రైమాసికం నుంచి రెండో త్రైమాసికానికి 5.7 నుంచి 6.3కు పెరిగింది. డాలరుకు రూపాయి విలువ రూ.64, 65ల మధ్య స్థిరంగా ఉంది. షేర్ మార్కెట్లు ఉప్పొంగి సెన్సెక్స్ 32వేల పాయింట్ల పైన తేలియాడుతోంది. విదేశీ పెట్టుబడులు (ఎఫ్డీఐ) ఎన్నడూ లేనంతగా 2016–17లో 60.1 బిలియన్ డాలర్లకు పెరిగాయి. మరోపక్క ఇదే ఆర్థికవ్యవస్థలో నిరాశాజనకమైన అంశాలూ ఎన్నో ఉన్నాయి.2016–17ల మధ్య పరిశ్రమల రుణ సామర్థ్యం గత అరవై ఏళ్ళలో ఎన్నడూ లేనంతగా 5.1 శాతానికి పడిపోయింది. వ్యవస్థీకృత రంగంలో ఏడాదికి రెండు లక్షల ఉద్యోగాలతో ఉద్యోగ కల్పనా సామర్థ్యం కుంటినడక నడుస్తోంది. 2011లోని ఉద్యోగ కల్పనతో పోలిస్తే ఇది పావు వంతు కూడా కాదు. దేశవ్యాప్తంగా దిగుమతులు పెరిగి, ఎగుమతులు తగ్గాయి. వ్యాపార లోటు––అంటే దిగుమతి, ఎగుమతి సామర్థ్యాల మధ్య తేడా––2016లో 23 బిలియన్ డాలర్లు ఉండగా, అది 2017కు 41 బిలియన్ డాలర్లకు పెరిగింది. ఈ సూచనలన్నీ పైకి పరస్పర విరుద్ధంగా కనిపిస్తున్నా వీటి మధ్య పరస్పర సంబంధమూ ఉన్నది. అది ఎలానో చూద్దాం.అసలు కథంతా దేశీయ ఆర్థిక వ్యవస్థ నెమ్మదించడంతో మొదలైంది. పరిశ్రమల రుణ సామర్థ్యం తగ్గటం దీనికి స్పష్టమైన సూచన. దీనర్థం భారతీయ వ్యాపార సంస్థలు డబ్బు రుణంగా తీసుకోవటానికీ, పెట్టుబడులు పెట్టడానికీ సిద్ధంగా లేవని. ఎయిర్టెల్ సంస్థ అధిపతి సునీల్ భారతి మిట్టల్ ఒక సమావేశంలో మాట్లాడుతూ– విదేశీ పెట్టుబడిదారులు ప్రతి ఏటా 60–70 బిలియన్ డాలర్లు ఇక్కడ పెట్టుబడి పెట్టడాన్ని బట్టి వారు భారత దేశాన్ని ఒక సువర్ణావకాశంగా భావిస్తున్నారని తెలుస్తోందనీ, ‘‘మరి, ఈ విదేశీయులు చూపిస్తున్నంత ఉత్సాహాన్ని మన భారతీయులు ఎందుకు చూపించటంలేదో ఒక్కసారి మనల్ని మనం ప్రశ్నించుకోవాలి’’ అనీ అన్నారు. దిగుమతులు పెరిగి, ఎగుమతులు తగ్గటం అంటే భారతీయ ఆర్థిక వ్యవస్థ ప్రపంచ స్థాయిలో పోటీపడే సామర్థ్యాన్ని కోల్పోయిందనటానికి కూడా ఒక సూచన.మరి ఇన్ని ప్రతికూలాంశాల మధ్య స్థూల దేశీయోత్పత్తి గత త్రైమాసికంలో 5.7 నుంచి 6.3 శాతానికి ఎలా పెరిగింది? ఈ పెరుగుదల ఉత్పత్తి రంగం నుంచి వచ్చింది. నోట్ల రద్దు, జీఎస్టీల వల్ల పరిశ్రమలు భారీగా దెబ్బతిని వున్నాయి. ఆ స్థితి నుంచి నెమ్మదిగా కోలుకొని అవి తమ పూర్వ సామర్థ్యం వైపు ఒక్కో అడుగూ వేస్తున్నాయి. అందుకే స్థూల దేశీయోత్పత్తిలోని ఈ అభివృద్ధి గత త్రైమాసికంతో పోల్చినప్పుడు మాత్రమే కనిపిస్తున్నది, అంతకుముందు సంవత్సరాలతో పోలిస్తే కాదు. ఈ అభివృద్ధి గత రెండు మూడేళ్ళ కన్నా ఎక్కువ వుండివుంటే అప్పుడు మనం దీన్ని నికరమైన అభివృద్ధిగా భావించేవాళ్ళం. దీన్ని ఒక ఉదా హరణతో ఇంకా వివరంగా చెప్పవచ్చు. ఒక కారు టైర్ల అమరిక మధ్య సరైన పొందిక లేక ఒక టైరు పేలిపోయిందనుకోండి. మనం టైరుని మార్చాం, మళ్ళీ కారు నడుస్తుంది, కానీ పొందిక లేని టైర్లతో అది ఇప్పటికీ నెమ్మదిగానే నడుస్తోంది. టైరు మార్చిన ఆ కారు నడవటం లాంటిదే ప్రస్తుత జీడిపీలో కనిపిస్తున్న అభివృద్ధి కూడా.ఇప్పుడు ఈ వ్యాసం మొదట్లో చెప్పిన కొన్ని ఆశాజనకమైన అంశాల జోలికి వద్దాం. విదేశీ పెట్టుబడులలో కనిపిస్తున్న అభివృద్ధి ఎక్కడ నుంచి వచ్చిందంటే– సమస్యల్లో ఉన్న భారతీయ కంపెనీలను విదేశీ పెట్టుబడిదారులు కొనటం వల్ల వచ్చింది. ‘ద వైర్’ పత్రికలో ప్రచురితమైన ఒక నివేదిక ప్రకారం– అమెరికన్ కంపెనీ అపోలో గ్లోబల్ మేనేజ్మెంట్, కెనెడియన్ సంస్థ బ్రూక్ఫీల్డ్ వంటివి నష్టాల్లోవున్న భారతీయ కంపెనీలను కొనటానికే ఇక్కడ భారీస్థాయిలో పెట్టుబడులు పెడుతున్నాయి. రష్యాకు చెందిన రోస్నెఫ్ట్ నేతృత్వంలోని కన్సార్టియమ్ ఇక్కడ నష్టాల్లో ఉన్న ఎస్సార్ ఆయిల్ సంస్థను కొన్నది. అలాగే షాంఘై ఫోసన్ ఫార్మా ఇక్కడ నష్టాల్లో వున్న గ్లాండ్ ఫార్మాని కొనటానికి ముందుకు వచ్చింది. చెప్తూ పోతే ఈ జాబితాకు అంతు లేదు. మన దేశంలో పెరుగుతున్న విదేశీ పెట్టుబడులన్నీ ఇక్కడ కంపెనీలను కొనటం వల్లనే వచ్చాయి తప్ప, కొత్త పరిశ్రమలను స్థాపించటం వల్ల కాదని మనకు లభ్యమవుతున్న అన్ని వివరాలూ తెలియజేస్తున్నాయి. 2015లో ఇక్కడ ఉన్న కంపెనీల నుంచి వచ్చిన విదేశీ పెట్టుబడులు కేవలం 25శాతం మాత్రమే. ఇది 2016కు 45 శాతానికి పెరిగింది.ఇప్పుడు మన ఆర్థిక వ్యవస్థలో చూట్టానికి పరస్పర విరుద్ధంగా కనిపించే సానుకూల ప్రతికూలాంశాలను ఒక్కతాటిపైకి తెచ్చి సమన్వయం చేద్దాం. భారతీయ ఆర్థిక వ్యవస్థ నెమ్మదించింది. ఈ విషయాన్ని మనం మన పరిశ్రమల రుణ సామర్థ్యం తగ్గటంలోను, ఉద్యోగ కల్పన తగ్గటంలోను, దిగుమతులు పెరిగి ఎగుమతులు తగ్గటంలోను, అలాగే గత సంవత్సరాలతో పోలిస్తే జీడీపీ తగ్గటంలోను గ్రహించవచ్చు. భారతీయ ఆర్థిక వ్యవస్థలోని ఈ క్షీణత వల్ల నష్టాల్లో ఉన్న భారతీయ కంపెనీలను కొనేందుకు విదేశీ పెట్టుబడులు వస్తున్నాయి. పల్లెటూరిలో ఒక చావు జరిగి‍నప్పుడు ఆ ఊళ్లోని వడ్డీవ్యాపారి తనకో అవకాశం వచ్చిందని ఎలా గ్రహిస్తాడో, అలా ఈ విదేశీ కంపెనీలు తమకో అవకాశం వచ్చిందని గ్రహించి పెట్టుబడులు పెడుతున్నాయి. ఇదంతా మన కళ్ళకు మాత్రం విదేశీ పెట్టుబడులు పెరుగుతున్నట్టూ, షేర్ మార్కెట్ ఉప్పొంగుతున్నట్టూ, రూపాయి విలువ నిలకడగా ఉన్నట్టూ కనిపిస్తోంది. ప్రస్తుతం దేశంలో శవపేటికల వ్యాపారం ఊపందుకున్నది, అందుకే గత త్రైమాసికంలో స్థూల దేశీయోత్పత్తిలో కొద్దిపాటి మెరుగుదల కనిపించింది.(వ్యాసకర్త ఆర్థికవేత్త, బెంగుళూరు ఐఐఎం రిటైర్డ ప్రొఫెసర్)

prastutam mana aardhika vyavastha paraspara viruddhamaina sanketaalni andistunnadi. okapakka konni aasaajanakamaina amsaalu unnaayi. udaaharanaku– sthoola desheeyotpatti (gdp) ee edaadi modati traimaasikam nunchi rendo traimaasikaaniki 5.7 nunchi 6.3ku perigindi. daalaruku roopaayi viluva roo.64, 65la madhya sthiramgaa undi. share marketlu uppongi sensex 32vela paayintla paina teliyaadutondi. videshee pettubadulu (efdi) ennaduu lenantagaa 2016–17loo 60.1 billian daalarlaku perigaayi. maropakka ide aardhikavyavasthalo niraasaajanakamaina amsaaluu enno unnaayi.2016–17la madhya parisramala runa saamarthyam gatha aravai ellalo ennaduu lenantagaa 5.1 saataaniki padipoyindi. vyavastheekruta rangamlo edaadiki rendu lakshala udyogaalato udyoga kalpana saamarthyam kuntinadaka nadustondi. 2011loni udyoga kalpanatho poliste idhi paavu vantu kuudaa kaadu. desavyaaptamgaa digumatulu perigi, egumatulu taggaayi. vyapara lotu––ante digumati, egumati saamarthyaala madhya teda––2016loo 23 billian daalarlu undagaa, adhi 2017ku 41 billian daalarlaku perigindi. ee suuchanalannii paiki paraspara viruddhamgaa kanipistunna veeti madhya paraspara sambandhamuu unnadi. adhi elano chuddam.asalu kathantaa desheeya aardhika vyavastha nemmadinchadamto modalaindi. parisramala runa saamarthyam taggatam deeniki spashtamaina suuchana. deenartham bhaarateeya vyapara samsthalu dabbu runamgaa teesukovataanikii, pettubadulu pettadaanikii siddamgaa levani. airtel samstha adhipati suneel bhaarati mittal oka samavesamlo maatlaadutuu– videshee pettubadidaarulu prati eta 60–70 billian daalarlu ikkada pettubadi pettadaanni batti vaaru bhaarata deshaanni oka suvarnaavakaasamgaa bhaavistunnaarani telustondanii, ‘‘mari, ee videsheeyulu chuupistunnanta utsaahaanni mana bhaaratheeyulu enduku choopinchatamledo okkasari manalni manam prasninchukovali’’ any annaru. digumatulu perigi, egumatulu taggatam ante bhaarateeya aardhika vyavastha prapancha sthaayilo potipade saamarthyaanni kolpoyindanataniki kuudaa oka suuchana.mari inni pratikuulaamsaala madhya sthoola desheeyotpatti gatha traimaasikamlo 5.7 nunchi 6.3 saataaniki ela perigindi? ee perugudala utpatti rangam nunchi vachindi. notla raddu, jstll valla parisramalu bhariga debbatini vunnayi. aa sthiti nunchi nemmadigaa kolukoni avi tama puurva saamarthyam vaipu okko aduguu vestunnayi. anduke sthoola desheeyotpattiloni ee abhivruddhi gatha traimaasikamtoe polchinappudu matrame kanipistunnadi, antakumundu samvatsaraalato poliste kaadu. ee abhivruddhi gatha rendu moodella kanna ekkuva vundivunte appudu manam deenni nikaramaina abhivruddhigaa bhavinchevallam. deenni oka udaa haranatho inka vivaramgaa cheppavachhu. oka kaaru tirela amarika madhya saraina pondika leka oka tairu pelipoyindanukondi. manam tairuni marcham, mallee kaaru nadustundi, cony pondika laeni tairlatho adhi ippatikee nemmadigaane nadustondi. tairu maarchina aa kaaru nadavatam lantide prastuta jeedipeelo kanipistunna abhivruddhi kuudaa.ippudu ee vyaasam modatlo cheppina konni aasaajanakamaina amsaala joliki vaddam. videshee pettubadulalo kanipistunna abhivruddhi ekkada nunchi vachindante– samasyallo unna bhaarateeya companylanu videshee pettubadidaarulu konatam valla vachindi. ‘da vair’ patrikalo prachuritamaina oka nivedika prakaaram– american company apolo global management, canedian samstha brookfield vantivi nashtaallovunna bhaarateeya companylanu konatanike ikkada bhaariisthaayilo pettubadulu pedutunnaayi. rashyaku chendina rosneft netrutvamloni consortium ikkada nashtaallo unna essar aayil samsthanu konnadi. alaage shanghai fosan farma ikkada nashtaallo vunna gland farmani konataniki munduku vachindi. cheptuu pothe ee jaabitaaku antu ledu. mana desamlo perugutunna videshee pettubadulanni ikkada companylanu konatam vallane vachayi tappa, kotta parisramalanu sthaapinchatam valla kaadani manaku labhyamavutunna anni vivaraaluu teliyajestunnaayi. 2015loo ikkada unna companyla nunchi vachina videshee pettubadulu kevalam 25saatam matrame. idhi 2016ku 45 saataaniki perigindi.ippudu mana aardhika vyavasthalo chuuttaaniki paraspara viruddhamgaa kanipinche saanukuula pratikuulaamsaalanu okkataatipaiki tecchi samanvayam cheddam. bhaarateeya aardhika vyavastha nemmadinchindi. ee vishayaanni manam mana parisramala runa saamarthyam taggatamlonu, udyoga kalpana taggatamlonu, digumatulu perigi egumatulu taggatamlonu, alaage gatha samvatsaraalato poliste gdp taggatamlonu grahinchavachhu. bhaarateeya aardhika vyavasthalooni ee ksheenata valla nashtaallo unna bhaarateeya companylanu konenduku videshee pettubadulu vastunnaayi. palleturilo oka chaavu jarigi‍nappudu aa oollooni vaddiivyaapaari tanako avakaasam vachindani ela grahistado, alaa ee videshee companylu tamako avakaasam vachindani grahinchi pettubadulu pedutunnaayi. idantaa mana kallaku maatram videshee pettubadulu perugutunnattu, share market uppongutunnattu, roopaayi viluva nilakadagaa unnattuu kanipistondi. prastutam desamlo savapetikala vyaparam oopandukunnadi, anduke gatha traimaasikamlo sthoola desheeyotpattilo koddipati merugudala kanipinchindi.(vyaasakarta aardhikavetta, benguluru iim retired professor)